《竹溪直院盛称起予草堂诗之善暇日览之多有可》
宋代·刘克庄

种蠡功名士，吾评蠡最优。
五湖足春水，一叶寄扁舟。
变姓乘单足，翻身退急流。
千金徒铸象，万里孰驯鸥。
震泽鲈堪脍，苏台鹿已游。
君王既称霸，求尽沼吴谋。

作者简介：刘克庄(1187～1269) 南宋诗人、词人、诗论家。字潜夫，号后村。福建莆田人。宋末文坛领袖，辛派词人的重要代表，词风豪迈慷慨。在江湖诗人中年寿最长，官位最高，成就也最大。晚年致力于辞赋创作，提出了许多革新理论。